《初冬同诸子载酒白云洞五首 其一》
明代·何吾驺

幽兴泠然似子猷，还同飞雪满扁舟。直疑海蜃珍珠箔，未逊仙家白玉楼。

霢霢常悬呼雨鹜，霏霏肯听唤晴鸠。不知深谷为陵日，此地将无到十洲。

作者简介：明广东香山人，字龙友，号家冈。万历四十七年进士。官少詹事。崇祯六年擢礼部尚书，旋入阁，与首辅温体仁不协，罢去。南明隆武帝召为内阁首辅。闽疆既失，赴广州，永历帝以原官召之，引疾辞去。有《宝纶阁集》。